Tolong jelaskan mengenai Gambaran keseluruhan dari Kejuruteraan penggerudian dalam bahasa melayu

Fasa-fasa perancangan yang terlibat dalam penggerudian minyak atau gas biasanya melibatkan pengaggaran nilai rizab, menganggarkan kos untuk mencapai rizab, memperoleh harta milik oleh pajakan mineral, bancian geologi, rancangan telaga, dan susun atur jenis peralatan yang diperlukan untuk mencapai sasaran kedalaman telaga. Jurutera penggerudian bertanggungjawab dalam proses perancangan dan penggerudian telaga-telaga. Tanggungjawab ini termasuklah:

Mereka bentuk program telaga (contohnya, saiz selongsong dan takat selongsong ) untuk mencegah sembur-keluar telaga (pelepasan bendalir telaga tidak terkawal) tetapi pada masa yang sama membolehkan  penilaian formasi yang memadai.

Mereka bentuk atau menyumbang kepada reka rentetan selongsong dan pelan penyimenan, pelan penggerudian berarah, program bendalir penggerudian, dan program rentetan gerudi dan mata gerudi.

Menspesifikasikan peralatan, bahan, dan penilaian serta gred bahan yang akan digunakan dalam proses penggerudian.

Memberikan bantuan teknikal dan audit ketika proses penggerudian.

Membuat anggaran dan analisis kos.

Menguruskan hal-hal kontrak dengan vendor.

Kejuruteraan penggerudian kebiasaannya terdiri daripada lepasan ijazah kejuruteraan penggerudian. Walau bagaimanapun, bidang-bidang teknikal yang lain (contohnya, kejuruteraan mekanikal atau geologi) boleh diambil untuk bekerja dan seterusnya dilatih oleh syarikat minyak dan gas. Pengalaman bekerja sebagai jurutera lumpur, pengelog lumpur atau pekerja rig juga diambil kira sebagai kelayakan bekerja.